"Qrand Budapeşt" oteli

**"Qrand Budapeşt" oteli** () — rejissor Ves Andersonun 2013-cü ildə Stefan Sveyqin qısa hekayələri əsasında çəkilmiş film. Baş rollarda Ralf Fayns və Toni Revolori oynamışdır. Filmin dünya premyerası 6 fevral 2014-cü ildə Berlin Film Festivalında baş tutdu və burada Münsiflər Heyətinin Qran Prisinə layiq görüldü. Kino mətbuatı nümayəndələrinin böyük əksəriyyəti onu ilin 10 ən yaxşı filmindən biri kimi tanıdı və bir sıra mükafatlara layiq görüldü.

## Məzmun
Bizim günlər. Gənc qadın uydurma Luts şəhərindəki köhnə qəbiristanlıqda naməlum yazıçının məzarını ziyarət edir. Çoxlu açarlarla asılmış məzar daşında ad əvəzinə sadəcə olaraq “Müəllif” sözü yazılıb. Bir qadın əlində “The Grand Budapest Hotel” adlı kitabı tutur, onu çevirir: arxa qapağında Müəllifin fotoşəkili var...

1985-ci il. Ekranda Müəllifin özü ( *om Uilkinson*) gəncliyindən bir hekayə danışır (gənc Müəllifi Cud Lou oynayır). Bütün hadisələr uydurma Şərqi Avropa ölkəsi Zubrovkada - "Avropa qitəsinin ən uzaq şərq sərhədi"ndə baş verir.

1968-ci il. Avqust ayında Müəllif "Alp Sudetenvald" da yerləşən əfsanəvi Qrand Budapeşt otelində bir müddət vaxt keçirmək qərarına gəldi. Burada o, otelin sirli sahibi, "ölkənin ən zəngin adamı" olan Zero Mustafa ilə tanış olur. O, Müəllifə mehmanxanada şam yeməyi zamanı Birinci və İkinci dünya müharibələri arasındakı dövrdə başına gələn macəra və Qrand Budapeşt otelini necə əldə etdiyi barədə danışacağını vəd edir.

1932-ci il. Gənc Zero Mustafa Qrand Budapeşt otelində zəngçi kimi işə düzəlir və onun müdiri baş konsyerj, vasvası və cazibədar bir insan olan Müsyö Qustavdır (Ralf Fayns). Müsyö Qustav otelin yaşlı qonaqlarını şirnikləndirir. o cümlədən, Müsyö Qustavın 19 ildir münasibətdə olduğu zəngin və yaşlı Madam D. də var,

Bir müddət sonra madam D. müəmmalı şəraitdə vəfat edir. Müsyö Qustav və Zero Mustafa vəsiyyətnamənin oxunmasında iştirak edir və öyrənirlər ki, madam D. müsyö Qustava qiymətli “Oğlan alma ilə” tablosunu vəsiyyət edib. Lakin vəsiyyət ilə razılaşmayan oğlu Dimitri (Edrien Brodi) Qustav və Zeronu qovur. Madam D.-nin malikanəsindən çıxmazdan əvvəl Müsyö Qustav və Zero tablonu oğurlayırlar.

Ertəsi gün polis otelə gəlir, Müsyö Qustavı madam D.-ni öldürməkdə ittiham edir və konsyerji həbs edir. Müsyö Qustav Zeronun nişanlısı Aqatenin ( Saoirse Ronan ) və dostluq etməyə müvəffəq olduğu dustaqlar dəstəsinin köməyi ilə həbsxanadan qaçır və Madam D.-nin başqa vəsiyyətnaməsinin (o, öldürüldüyü halda etibarlıdır) olduğunu öyrənərək, bu vəsiyyəti axtarmaq üçün yola düşür. Dmitri onun arxasınca muzdlu qatil Coplinqi ( *Willem Dafoe* ) göndərir.

Bir sıra macəralardan sonra kulminasiya Qrand Budapeşt oteldə baş verir: bu vaxt müharibə başlayır, otel kazarmaya çevrilir və qoşunlar tərəfindən işğal edilir.

İkinci vəsiyyətnamədə göstərilir ki, Müsyö Qustav Madam D. zorakılıqla öldürüldüyü təqdirdə onun varisi olur. O, həm oteli (onun sirli sahibi Madam D. idi), həm də ixtiyarında olan rəsm əsərini qəbul edir və dərhal Zeronu otelin Baş konsyerji və varisi kimi təyin edir.

Finalda, qatarla səyahət zamanı, Müsyö Qustav və yeni evlənən Zero və Aqata, görünüşlərinə görə cütlüyün xoşuna gəlməyən və aqressiv davranan düşmən hərbi personalla (nasistlərə bənzər) qarşılaşırlar. Müsyö Qustav Zeronun tərəfində dayanaraq onları dayandırmağa çalışarkən öldürülür. Zero Mustafa Qrand Budapeşt otelin sahibi olur. O, nəhayət çox zəngin bir adama çevrilir və toydan iki il sonra oğulları ilə birlikdə qripdən vəfat edən Müsyö Qustav və Aqatenin xatirəsinə oteli qoruyub saxlayır.

## İstinadlar